CELEX: 62022TN0046
Language: fi
Date: 2022-01-25 00:00:00
Title: Asia T-46/22: Kanne 25.1.2022 – Esedra v. parlamentti

7.3.2022   
            
            
               FI
            
            
               Euroopan unionin virallinen lehti
            
            
               C 109/34
            
         
      Kanne 25.1.2022 – Esedra v. parlamentti
      (Asia T-46/22)
      (2022/C 109/45)
      Oikeudenkäyntikieli: ranska
      
         Asianosaiset
      
      
         Kantaja: Esedra (Bryssel, Belgia) (edustaja: asianajaja M. Vastmans)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kanteen tutkittavaksi ja hyväksymään sen
                  ja siten
                  
                              —
                           
                           
                              kumoamaan Euroopan parlamentin päätöksen, jolla riidanalaisen hankinnan sopimuspuoleksi on valittu SAS PEOPLE & BABY ja SRL ESEDRAn tarjous on hylätty
                           
                        
                              —
                           
                           
                              oikeuttamaan SRL ESEDRAn saamaan vahingonkorvausta kyseisestä lainvastaisesta päätöksestä aiheutuneen vahingon johdosta
                           
                        
            
                  —
               
               
                  velvoittamaan Euroopan parlamentin korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vetoaa Euroopan parlamentin 26.11.2021 tekemästä päätöksestä, jolla hylättiin kantajan tekemä tarjous Euroopan parlamentin Brysselin-toimipaikan toimitiloissa rue Wayenberg -kadulla sijaitsevan pienten lasten päiväkotikeskuksen yleistä johtamista koskevassa tarjouspyyntömenettelyssä PE PERS 2021 027 ja valittiin kyseisen hankinnan sopimuspuoleksi SAS People & Baby, nostamansa kanteen tueksi kahteen kanneperusteeseen.
      
                  1)
               
               
                  Ensimmäinen kanneperuste, joka perustuu unionin yleiseen talousarvioon sovellettavista varainhoitosäännöistä 18.7.2018 annetun Euroopan parlamentin ja neuvoston asetuksen (EU, Euratom) 2018/1046 ja SEUT 170 artiklan rikkomiseen, tarjouspyyntömenettelyn tarjouseritelmän 16.1 kohdan noudattamatta jättämiseen sekä yleisten oikeusperiaatteiden ja erityisesti huolellisuusperiaatteen, nimenomaisten perustelujen esittämistä koskevan periaatteen ja patere legem ipse fecisti –periaatteen (säännön laatijan on noudatettava itse laatimaansa sääntöä) loukkaamiseen ja ilmeiseen arviointivirheeseen.
               
            
                  2)
               
               
                  Toinen kanneperuste, joka perustuu tarjouseritelmän 3.13 kohdan noudattamatta jättämiseen, pienten lasten päivähoidon laadun ja saatavuuden parantamisesta ranskankielisessä yhteisössä 21.2.2019 annetun asetuksen rikkomiseen, lastentarhojen, päiväkotien ja perhepäivähoitajien hyväksymis- ja avustusjärjestelmän vahvistamisesta 2.5.2019 annetun ranskankielisen yhteisön hallituksen päätöksen ja/tai vauvojen ja pienten lasten perhepäivähoitoon ja ryhmäpäivähoitoon sovellettavista hyväksymisedellytyksistä ja laatukriteereistä 22.11.2013 annetun Flanderin hallituksen päätöksen rikkomiseen sekä yleisten oikeusperiaatteiden ja erityisesti huolellisuusperiaatteen ja patere legem ipse fecisti –periaatteen loukkaamiseen ja ilmeiseen arviointivirheeseen.